กระทรวงเกษตรฯ เยียวยาเพื่อลดผลกระทบที่เกิดจากการแก้ไขปัญหา IUU ให้แก่ชาวประมง โดยคำนึงถึงความสอดคล้องกับวิถีการทำประมงมากขึ้น
กระทรวงเกษตรฯ เยียวยาเพื่อลดผลกระทบที่เกิดจากการแก้ไขปัญหา IUU ให้แก่ชาวประมง โดยคำนึงถึงความสอดคล้องกับวิถีการทำประมงมากขึ้นนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยถึงการบริหารจัดการประมงอย่างยั่งยืน ภายใต้การป้องกัน ยับยั้งและขจัดการทำประมงผิดกฏหมาย IUU ซึ่งเป็นวาระแห่งชาติ ที่รัฐบาลไทยให้ความสำคัญ เพื่ออนุรักษ์และบริหารจัดการทรัพยากรประมงทะเลให้เกิดความยั่งยืนและรักษาสภาพแวดล้อมที่เหมาะสมตามกฎเกณฑ์และแนวทางมาตรฐานที่เป็นที่ยอมรับ กระทรวงเกษตรและสหกรณ์ได้ดำเนินการปรับปรุงแก้ไขมาตรการต่างๆ และจัดทำโครงการเพื่อเยียวยา เพื่อลดผลกระทบที่เกิดจากการแก้ไขปัญหา IUU ทั้งการปรับปรุงการกำหนดหลักเกณฑ์ในการจัดสรรใบอนุญาตทำการประมงพาณิชย์ ให้สอดคล้องกับวิถีการทำประมงมากขึ้น เช่น การขอเปลี่ยนพื้นที่ทำการประมง ขอเปลี่ยนพื้นที่ทำการประมง โดยต้องผ่านการรับฟังความเห็นของผู้มีส่วนได้เสียและไม่กระทบกับปริมาณสัตว์น้ำสูงสุดที่จะอนุญาตให้ทำการประมงได้อย่างยั่งยืน การปรับปรุงหลักเกณฑ์ในการขอใช้เครื่องมือทำการประมงต่อเรือประมง 1 ลำ สำหรับเครื่องมือที่มีประสิทธิภาพต่ำ สามารถขอได้ไม่เกิน 3 เครื่องมือ (ไม่รวมเบ็ดมือ) โดยให้ทำประมงได้  ครั้งละ 1 เครื่องมือ การนำเรือประมงออกนอกระบบเพื่อการบริหารจัดการทรัพยากรประมงทะเลที่ยั่งยืน ระยะที่ 2 โดยมีเรือประมงที่จะเข้าร่วมโครงการฯ จำนวนทั้งสิ้น 2,768 ลำ  การเพิ่มวันทำการประมง กรมประมงได้ออกประกาศ เรื่อง การจัดสรรเพิ่มวันทำการประมงให้ผู้ได้รับใบอนุญาตทำการประมงพาณิชย์ สำหรับปีการประมง พ.ศ. 2562 ลงวันที่ 26 ธันวาคม 2562 จัดสรรวันทำการประมงทะเลอ่าวไทยและอันดามันเพิ่ม เพื่อบรรเทาความเดือดร้อนให้ชาวประมงพาณิชย์บางส่วนที่เหลือวันทำประมงไม่เพียงพอไปจนสิ้นสุดรอบปีการประมง 2562 (31 มีนาคม 2563) แบ่งเป็นฝั่งอ่าวไทย เรือประมงอวนล้อม เรือประมงอวนล้อมจับปลากะตัก อวนครอบปลากะตักและอวนช้อน/ยกปลากะตัก ให้สามารถทำการประมงได้จนถึงวันที่ 31 มีนาคม 2563 โดยไม่นับจำนวนวันทำการประมง ส่วนเรืออวนลาก จะได้รับวันทำการประมงเพิ่มอีกลำละ 30 วัน ส่วนฝั่งทะเลอันดามัน เรือทั้งหมดสามารถออกทำการประมงได้จนถึงวันที่ 31 มีนาคม 2563 โดยไม่นับจำนวนวันทำการประมงสำหรับการขึ้นทะเบียนประมงที่รัฐบาลเปิดให้จดทะเบียน เรือประมงแก่ชาวประมงพื้นบ้าน ซึ่งหลังจากปิดรับคำขอในวันที่ 27 ธันวาคม 2562 มีเจ้าของเรือประมงพื้นบ้านมาขอรับหนังสือรับรองจากกรมประมงเพื่อประกอบการจดทะเบียนกับกรมเจ้าท่ากว่า 33,710 ลำ ส่วนเรือที่มีทะเบียนเรือแล้วได้ไปแจ้งขอตรวจวัดและจัดทำอัตลักษณ์เรือกับกรมเจ้าท่า 17,180 ลำ รวมแล้วกองเรือประมงพื้นบ้านน่าจะมีประมาณ 50,000 กว่าลำ ทั้งนี้ผู้ตกหล่นกรมประมงจะพิจารณาร่วมกับกรมเจ้าท่า กระทรวงคมนาคมเป็นรายกรณีต่อไป ส่วนประมงพาณิชย์จะเร่งส่งเสริมให้รักษาสมดุลของทรัพยากรธรรมชาติทางทะเล เพื่อให้สามารถทำประมงได้อย่างยืนต่อไป